На основу члана 3. став 2. Закона о обнови након елементарне и друге непогоде („Службени гласник РС”, број 112/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНИ УРЕДБЕ О УТВРЂИВАЊУ ДРЖАВНОГ ПРОГРАМА ПОМОЋИ И ОБНОВЕ ОШТЕЋЕНИХ ПОРОДИЧНИХ СТАМБЕНИХ ОБЈЕКАТА У СВОЈИНИ ГРАЂАНА УСЛЕД ДЕЈСТВА ПОПЛАВА И ГРАДА У ЈУЛУ И АВГУСТУ 2018. ГОДИНЕ

Члан 1.

У Уредби о утврђивању Државног програма помоћи и обнове оштећених породичних стамбених објеката у својини грађана услед дејства поплава и града у јулу и августу 2018. године („Службени гласник РС”, број 81/18), у Државном програму помоћи и обнове оштећених породичних стамбених објеката у својини грађана услед дејства поплава и града у јулу и августу 2018. године, у Одељку 7. Процена потребних финансијских средстава и извор финансирања, речи: „116.000.000,00 динара” замењују се речима: „106.000.000,00 динара”.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-10305/2019

У Београду, 17.октобра 2019. године

В Л А Д А

|  |  |
| --- | --- |
|  | ПРЕДСЕДНИK  Ана Брнабић, с.р. |